Kako se približava sjednica Sabora, tako raste broj optužbi za političku korupciju. Ljudi koji žele biti dio zakonodavne vlasti međusobno se optužuju za primanje novca u zamjenu za glas u Saboru.

Ako izabrani saborski zastupnici znaju ili sumnjaju u političku korupciju, dužni su je i prijaviti. No oni to ne čine, već se prepucavaju preko medija i društvenih mreža. Javnosti time šalju krivu poruku.

Šalju poruku lova u mutnom, poruku netransparentnosti, častohlepnosti, cezarizma i šalju poruku da su se posve udaljili od svojih birača. Mi ne možemo razabrati što je tu točno, a što nije. Međusobno se optužuju, nitko nikoga ne imenuje, sve doista izgreda poput lova u mutnom.

Petrina gradonačelniku Omiša: Ti si lažov bez premca

Jedino smo mi, građani Hrvatske, zadnjih desetljeća, od kraja rata na ovamo, metaforički rečeno, doslovno u PTSP-u. Od loših politika, trgovine utjecajem, dužničko vjerovničkih odnosa, od crnih torba, od pakir majstora, nezakonitih prisluškivanja, a ovi izbori 2015. su za Hrvatsku trebali biti prijelomni. Zbog toga što je Republike Hrvatska ostvarila sve svoje političke ciljeve i ovo je vrijeme da se hrvatska politika i društvo počnu demokratizirati. A nositelji te demokratizacije su političke stranke od kojih dobar dio, kako vidimo, uopće nema političku volju da bi tako nešto učinio.

Što se tiče slučaja Rašković, moram reći da bi bilo dobro da se napravi revizija lika i djela gospodina Raškovića jer mnogo je tu nejasnoća. Bilo bi dobro da bi tako nešto, zbog čistog obraza pred vlastitim biračkim tijelom inicirao sam SDSS.

RAŠKOVIĆ DAO OSTAVKU Pupovac: 'Radi se o organiziranoj pljački mandata'

S obzirom da ne znamo što je tu istina, a što laž, što je spin, a što protuspin, što je snalaženje, što je ucjena, što su pritisci ne preostaje nam ništa drugo nego pozvati Državno odvjetništvo da sukladno o Zakonu o Državnom odvjetništvu u kojem jasno stoji da je državni odvjetnik dužan reagirati kada do njega dopre glas, a glas može doprijeti preko medija, a to se dogodilo, pozove sve protagoniste ovih međusobnih optuživanja, sazove ih u uskočkoj sobi, spozna tko je kome što i kako i da li je tko kome nešto nudio. I ukoliko je potrebno, u cijenu ponovljenih izbora, protiv određenih ljudi pokrene kazneni progon.

Ovo nije bezvezna stvar, ovdje se ne radi o tome tko će sjedit u Upravnom odboru ili tko će biti predsjednik poljoprivredne zadruge u nekakvom malom selu, ovo je pitanje tko će sjediti u Hrvatskom Saboru. To će biti ljudi koji će donositi zakone, ljudi koje smo mi, narod, ovlastili da za nas donose najbolje i za nas najkorisnije odluke. Za nas, a ne za njih.

DNEVNIK.hr pratite putem iPhone/iPad | Android | Twitter | Facebook